Špičkovú značku Artistry som si obľúbila v minulosti prostredníctvom viacerých výrobkov. Dnes som mala možnosť otestovať produkt z dekoratívnej kozmetiky značky Artistry, a to konkrétne špirálu Signature Eyes Length&Definition Mascara.
Nepatrím medzi typy žien, ktoré majú rozpoužívané viaceré špirály. Po otvorení a jej použití je vhodné spotrebovať ju do niekoľkých mesiacov, preto ju vždy dopoužívam až do konca. Zvyčajne mi to trvá od jedného až do troch mesiacov. V súčasnej dobe uprednostňujem skôr umelé a tenké kefky pred tými hustými a veľkými.
A takú kefku má aj dnešná testovaná špirála od značky Artistry. Predtým, než sa pustíme do samotného testovania, poďme si špirálu predstaviť výrobcom.
Odporúčame prečítať: TEST: Spevňujúci a vyhladzujúci podkladový make-up ARTISTRY™
Čo hovorí na špirálu výrobca?
"ARTISTRY SIGNATURE EYES – Výrazne predlžujúca maskara má jedinečnú kefku so štetinkami, vďaka ktorej sa ľahko nanáša. A keďže jej zloženie je pripravené tak, aby bola trvácna, je to ideálna maskara na každodenné líčenie.
- Kefka OptiLenght vykreslí, zvýrazní a predĺži každú jednu riasu.
- Vďaka prevratnému zloženiu FlexFX táto maskara dokáže riasy neobyčajne predĺžiť a maximálne obaliť.
- Jedinečná kefka, ktorá zachytí každú riasu od korienka po konček.
- Obsahuje jojobový olej a vitamín E.
- Oftalmologicky testovaná, vhodná aj pre dámy, ktoré nosia kontaktné šošovky."
Odporúčame prečítať: TEST: Artistry Youth Xtend – Ochranný krém na deň
Čo na špirálu hovorím ja?
Balenie špirály je čierne a veľmi jednoduché, no o to elegantnejšie. Papierový obal špirály bol navyše doplnený o zlatý pás. Pri balení musím podotknúť, že s krabičkovým balením špirály sa často nestretávam, no o to viac ho oceňujem (špirála tak môže poslúžiť ako darček).
Kefka špirály je, ako som už vyššie písala, tenká, podlhovastá a s kratšími štetinkami. Kefka naberá primerané množstvo špirály a riasy pri nanášaní nezlepuje. Jedna vrstva špirály je na riasach nevýrazná, ideálne je preto aplikovať dve či tri vrstvy. Riasy pekne obalí, predĺži a počas dňa na riasach vydrží bez poškodenia. Jediné, čo sa mi na nej nepáči je, že pri odličovaní sa hmota špirály začne zhlukovať a odličovanie je tak ťažšie. Okrem tohto drobného problému mi však špirála vyhovuje a rada ju dopoužívam. Špirálu odporúčam vyskúšať, nemáte ňou čo pokaziť. :-)
Odporúčame prečítať: TEST: Parfumovaná voda Artistry – Ancestry in Paris
OTÁZKA PRE VÁS:
Vyskúšali ste už niečo z dekoratívnej kozmetiky značky Artistry?
FOTOGALÉRIA: